
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 16 

27 Ιανουάριου 2005 


ΝΟΜΟΣ ΥΠΆΡΙΘ.3304 

Εφαρμογή της αρχής της ίσης μεταχείρισης ανεξαρτήτως 
φυλετικής ή εθνοτικής καταγωγής, θρησκευτικών ή άλ¬ 
λων πεποιθήσεων, αναπηρίας, ηλικίας ή γενετήσιου 
προσανατολισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΚΕΦΑΛΑΙΟ ΠΡΩΤΟ 
ΓΕΝΙΚΕΣ ΔΙΑΤΑΞΕΙΣ 

Αρθρο 1 

Σκοπός 

Σκοπός του παρόντος νόμου είναι η θέσπιση του γενι¬ 
κού πλαισίου ρυθμίσεως για την καταπολέμηση των δια¬ 
κρίσεων λόγω φυλετικής ή εθνοτικής καταγωγής καθώς 
και για την καταπολέμηση των διακρίσεων λόγω θρη¬ 
σκευτικών ή άλλων πεποιθήσεων, αναπηρίας, ηλικίας ή 
γενετήσιου προσανατολισμού στον τομέα της απασχόλη¬ 
σης και της εργασίας, σύμφωνα με τις Οδηγίες 
2000/43/ΕΚ του Συμβουλίου της 29ης Ιουνίου 2000 και 
2000/78/ΕΚ του Συμβουλίου της 27ης Νοεμβρίου 2000, 
ώστε να διασφαλίζεται η εφαρμογή της αρχής της ίσης 
μεταχείρισης. 

Αρθρο 2 

Η αρχή της ίσης μεταχείρισης 

1. Απαγορεύεται η άμεση ή έμμεση διάκριση για έναν 
από τους λόγους που αναφέρονται στο άρθρο 1. 

2. Ως διάκριση νοείται και η παρενόχληση ή κάθε άλλη 
προσβλητική ενέργεια, η οποία εκδηλώνεται με ανεπιθύ¬ 
μητη συμπεριφορά που σχετίζεται με έναν από τους λό¬ 
γους του άρθρου 1 και έχει ως σκοπό ή αποτέλεσμα την 
προσβολή της αξιοπρέπειας προσώπου και τη δημιουρ¬ 
γία εκφοβιστικού, εχθρικού, εξευτελιστικού, ταπεινωτι¬ 
κού ή επιθετικού περιβάλλοντος. Κατά την εξειδίκευση 
της έννοιας της παρενόχλησης λαμβάνονται υπόψη και τα 
χρηστά και συναλλακτικά ήθη. 

3. Ως διάκριση νοείται επίσης οποιαδήποτε εντολή για 
την εφαρμογή διακριτικής μεταχείρισης σε βάρος προ¬ 
σώπου για οποιονδήποτε από τους αναφερόμενους στο 
άρθρο 1 λόγους. 


ΚΕΦΑΛΑΙΟ ΔΕΥΤΕΡΟ 

ΙΣΗ ΜΕΤΑΧΕΙΡΙΣΗ ΑΝΕΞΑΡΤΗΤΩΣ ΦΥΛΕΤΙΚΗΣ 
Ή ΕΘΝΟΤΙΚΗΣ ΚΑΤΑΓΩΓΗΣ 

Άρθρο 3 

Η έννοια των διακρίσεων 

Προκειμένου για διακρίσεις ένεκα φυλετικής ή εθνοτι¬ 
κής καταγωγής: 

α) Συντρέχει άμεση διάκριση, όταν, για λόγους φυλετι¬ 
κής ή εθνοτικής καταγωγής, ένα πρόσωπο υφίσταται με¬ 
ταχείριση λιγότερο ευνοϊκή από αυτήν της οποίας τυγχά¬ 
νει, έτυχε ή θα ετύγχανε άλλο πρόσωπο, σε ανάλογη κα¬ 
τάσταση. 

β) Συντρέχει έμμεση διάκριση, όταν μία εκ πρώτης όψε- 
ως ουδέτερη διάταξη, κριτήριο ή πρακτική μπορεί να θέ¬ 
σει πρόσωπα ορισμένης φυλετικής ή εθνοτικής καταγω¬ 
γής σε μειονεκτική θέση συγκριτικά με άλλα πρόσωπα, 
εκτός εάν η διάταξη, το κριτήριο ή η πρακτική αυτή δικαι¬ 
ολογείται αντικειμενικά από έναν θεμιτό σκοπό και τα μέ¬ 
σα επίτευξής του είναι πρόσφορα και αναγκαία. 

Άρθρο 4 

Πεδίο εφαρμογής 

1. Με την επιφύλαξη της παραγράφου 2 του παρόντος 
και του άρθρου 5, οι διατάξεις του παρόντος κεφαλαίου 
εφαρμόζονται σε όλα τα πρόσωπα, στο δημόσιο και τον 
ιδιωτικό τομέα όσον αφορά: 

α) τους όρους πρόσβασης στην εργασία και την απα¬ 
σχόληση εν γένει, συμπεριλαμβανομένων των κριτηρίων 
επιλογής και των όρων πρόσληψης, ανεξάρτητα από τον 
κλάδο δραστηριότητας και σε όλα τα επίπεδα της επαγ¬ 
γελματικής ιεραρχίας, καθώς και τους όρους υπηρεσια¬ 
κής και επαγγελματικής εξέλιξης, 
β) την πρόσβαση σε όλα τα είδη και όλα τα επίπεδα 
επαγγελματικού προσανατολισμού, επαγγελματικής κα¬ 
τάρτισης, επιμόρφωσης και επαγγελματικού αναπροσα- 
νατολισμού, συμπεριλαμβανομένηςτης απόκτησης πρα¬ 
κτικής επαγγελματικής εμπειρίας, 
γ) τους όρους και τις συνθήκες εργασίας και απασχό¬ 
λησης, συμπεριλαμβανομένων και αυτών που αφορούν 
τις απολύσεις και τις αμοιβές, 
δ) την ιδιότητα του μέλους και τη συμμετοχή σε οργά¬ 
νωση εργαζομένων ή εργοδοτών ή σε οποιαδήποτε επαγ¬ 
γελματική οργάνωση, συμπεριλαμβανομένων των πλεο¬ 
νεκτημάτων που απορρέουν από τη συμμετοχή σε αυτές, 

ε) την κοινωνική προστασία, συμπεριλαμβανομένηςτης 
κοινωνικής ασφάλισης και της υγειονομικής περίθαλψης, 

στ) τις κοινωνικές παροχές, 

ζ) την εκπαίδευση, 

η) την πρόσβαση στη διάθεση και την παροχή αγαθών 
και υπηρεσιών που διατίθενται (συναλλακτικά) στο κοινό, 
συμπεριλαμβανομένης της στέγης. 

2. Οι διατάξεις του παρόντος κεφαλαίου δεν εφαρμό¬ 
ζονται στις περιπτώσεις που προβλέπεται διαφορετική 
μεταχείριση λόγω ιθαγένειας και δεν θίγουν τις διατάξεις 
που ρυθμίζουντην είσοδο και την παραμονή υπηκόωντρί- 
των χωρών ή ατόμων άνευ υπηκοότητας στην επικράτεια, 
ούτε τη μεταχείριση που συνδέεται με τη νομική κατά¬ 
στασή τους ως ιθαγενών τρίτων χωρών ή ατόμων άνευ 
ιθαγένειας. 

Άρθρο 5 

Ουσιαστικές και καθοριστικές 
επαγγελματικές προϋποθέσεις 

Κατά παρέκκλιση των άρθρων 2 παράγραφος 1 και 3, 
δεν συνιστά ανεπίτρεπτη διάκριση η διαφορετική μετα¬ 
χείριση που βασίζεται σε χαρακτηριστικό σχετικό με τη 
φυλετική ή εθνοτική καταγωγή, το οποίο, λόγω της φύσης 
ή του πλαισίου των συγκεκριμένων επαγγελματικών δρα¬ 
στηριοτήτων, αποτελεί ουσιαστική και καθοριστική επαγ¬ 
γελματική προϋπόθεση και εφόσον ο οικείος σκοπός είναι 
θεμιτός και η προϋπόθεση ανάλογη. 

Άρθρο 6 
Θετική δράση 

Δεν συνιστά διάκριση η λήψη ή η διατήρηση ειδικών μέ¬ 
τρων με σκοπό την πρόληψη ή την αντιστάθμιση μειονε¬ 
κτημάτων, λόγω φυλετικής ή εθνοτικής καταγωγής. 

ΚΕΦΑΑΑΙΟ ΤΡΙΤΟ 

ΙΣΗ ΜΕΤΑΧΕΙΡΙΣΗ ΑΝΕΞΑΡΤΗΤΩΣ ΘΡΗΣΚΕΥΤΙΚΩΝ 
Ή ΑΛΛΩΝ ΠΕΠΟΙΘΗΣΕΩΝ, ΑΝΑΠΗΡΙΑΣ, 
ΗΛΙΚΙΑΣ Ή ΓΕΝΕΤΗΣΙΟΥ ΠΡΟΣΑΝΑΤΟΛΙΣΜΟΥ 
ΣΤΟΝ ΤΟΜΕΑ ΤΗΣ ΕΡΓΑΣΙΑΣ ΚΑΙ ΤΗΣ ΑΠΑΣΧΟΛΗΣΗΣ 

Άρθρο 7 

Η έννοια των διακρίσεων 

1. Προκειμένου για διακρίσεις λόγω θρησκευτικών ή άλ¬ 
λων πεποιθήσεων, αναπηρίας, ηλικίας ή γενετήσιου προ¬ 
σανατολισμού, στοντομέατης εργασίας και της απασχό¬ 
λησης: 

α) συντρέχει άμεση διάκριση, όταν, για έναν από τους 
λόγους αυτούς, ένα πρόσωπο υφίσταται μεταχείριση λι¬ 
γότερο ευνοϊκή από αυτήν της οποίας τυγχάνει, έτυχε ή 
θα ετύγχανε άλλο πρόσωπο σε ανάλογη κατάσταση. 

β) συντρέχει έμμεση διάκριση, όταν μια φαινομενικά ου¬ 
δέτερη διάταξη, κριτήριοή πρακτική μπορεί να θέσειπρό- 
σωπα ορισμένων θρησκευτικών ή άλλων πεποιθήσεων, 
ορισμένης αναπηρίας, μιας ορισμένης ηλικίας ή ενός ορι¬ 
σμένου γενετήσιου προσανατολισμού, σε μειονεκτική θέ¬ 
ση συγκριτικά με άλλα πρόσωπα. Δεν συνιστά ανεπίτρε¬ 
πτη έμμεση διάκριση τέτοια διάταξη, κριτήριο ή πρακτική, 
όταν δικαιολογείται αντικειμενικά από έναν θεμιτό σκοπό 
και τα μέσα επίτευξής του είναι πρόσφορα και αναγκαία ή 
όταν αφορά άτομα με αναπηρία και μέτρα που λαμβάνο- 
νται υπέρ αυτών, σύμφωνα με το άρθρο 10 του παρόντος 
και το άρθρο 21 παράγραφος 6 του Συντάγματος. 


2. Οι διατάξεις του παρόντος κεφαλαίου δεν θίγουν τα 
μέτρα που είναι αναγκαία για την τήρηση της δημόσιας 
ασφάλειας, τη διασφάλιση της δημόσιας τάξης, την πρό¬ 
ληψη ποινικών παραβάσεων, την προστασία της υγείας 
και την προστασία των δικαιωμάτων και ελευθεριών των 
άλλων. 

Άρθρο 8 

Πεδίο εφαρμογής 

1. Με την επιφύλαξη των επόμενων παραγράφων του 
άρθρου τούτου και του άρθρου 9, η κατά τον παρόντα νό¬ 
μο αρχή της ίσης μεταχείρισης ανεξαρτήτως θρησκευτι¬ 
κών ή άλλων πεποιθήσεων, αναπηρίας, ηλικίας ή γενετή¬ 
σιου προσανατολισμού στοντομέατης εργασίας και της 
απασχόλησης εφαρμόζεται σε όλα τα πρόσωπα, στο δη¬ 
μόσιο και ιδιωτικό τομέα, όσον αφορά: 

α) τους όρους πρόσβασης στην εργασία και την απα¬ 
σχόληση εν γένει, συμπεριλαμβανομένων των κριτηρίων 
επιλογής και των όρων πρόσληψης, ανεξάρτητα από τον 
κλάδο δραστηριότητας και σε όλα τα επίπεδα της επαγ¬ 
γελματικής ιεραρχίας, καθώς και τους όρους υπηρεσια¬ 
κής και επαγγελματικής εξέλιξης, 
β) την πρόσβαση σε όλα τα είδη και όλα τα επίπεδα 
επαγγελματικού προσανατολισμού, επαγγελματικής κα¬ 
τάρτισης, επιμόρφωσης και επαγγελματικού αναπροσα- 
νατολισμού, συμπεριλαμβανομένηςτης απόκτησης πρα¬ 
κτικής επαγγελματικής εμπειρίας, 
γ) τους όρους και τις συνθήκες εργασίας και απασχό¬ 
λησης, συμπεριλαμβανομένων και αυτών που αφορούν 
τις απολύσεις και τις αμοιβές, 
δ) την ιδιότητα του μέλους και τη συμμετοχή σε οργά¬ 
νωση εργαζομένων ή εργοδοτών ή σε οποιαδήποτε επαγ¬ 
γελματική οργάνωση, συμπεριλαμβανομένων των πλεο¬ 
νεκτημάτων που απορρέουν από τη συμμετοχή σε αυτές. 

2. Οι διατάξεις του παρόντος κεφαλαίου δεν εφαρμό¬ 
ζονται στις περιπτώσεις που προβλέπεται διαφορετική 
μεταχείριση λόγω ιθαγένειας και δεν θίγουν τις διατάξεις 
που ρυθμίζουντην είσοδο καιτηνπαραμονή ιθαγενώντρί- 
των χωρών ή ατόμων άνευ ιθαγένειας στην επικράτεια, 
ούτε τη μεταχείριση που συνδέεται με τη νομική κατά¬ 
στασή τους ως ιθαγενών τρίτων χωρών ή ατόμων άνευ 
ιθαγένειας. 

3. Η κατά τον παρόντα νόμο αρχή της ίσης μεταχείρισης 
ανεξαρτήτως θρησκευτικών ή άλλων πεποιθήσεων, ανα¬ 
πηρίας, ηλικίας ή γενετήσιου προσανατολισμού δεν 
εφαρμόζεται στις πόσης φύσεως παροχές που προσφέ¬ 
ρουν τα δημόσια συστήματα ή τα εξομοιούμενα προς τα 
δημόσια, συμπεριλαμβανομένων των δημόσιων συστη¬ 
μάτων κοινωνικής ασφάλισης ή πρόνοιας. 

4. Οι διατάξεις του παρόντος κεφαλαίου δεν εφαρμό¬ 
ζονται στις ένοπλες δυνάμεις και τα σώματα ασφαλείας, 
καθόσον αφορά σε διαφορετική μεταχείριση λόγω ηλι¬ 
κίας ή αναπηρίας σχετικής με την Υπηρεσία. 

Άρθρο 9 

Επαγγελματικές απαιτήσεις 

1. Κατά παρέκκλιση των άρθρων 2 παράγραφος 1 και 7 
παράγραφος 1, δεν συνιστά ανεπίτρεπτη διάκριση η δια¬ 
φορετική μεταχείριση που βασίζεται σε χαρακτηριστικό 
σχετικό με τις θρησκευτικές ή άλλες πεποιθήσεις, την ηλι¬ 
κία, αναπηρία ή το γενετήσιο προσανατολισμό, το οποίο, 

λόγω της φύσης των συγκεκριμένων επαγγελματικών 
δραστηριοτήτων ή του πλαισίου εντός του οποίου αυτές 
ασκούνται, αποτελεί ουσιαστική και καθοριστική επαγ¬ 
γελματική προϋπόθεση και εφόσον ο οικείος σκοπός είναι 
θεμιτός και η προϋπόθεση ανάλογη. 

2. Η διαφορετική μεταχείριση που εδράζεται στις θρη¬ 
σκευτικές ή άλλες πεποιθήσεις ενός προσώπου δεν συνι- 
στά διάκριση, όταν, λόγω της φύσης των εν λόγω δρα¬ 
στηριοτήτων ή του πλαισίου εντός του οποίου ασκούνται, 
οι πεποιθήσεις αυτές αποτελούν ουσιώδη, θεμιτή και δι¬ 
καιολογημένη επαγγελματική απαίτηση. 

Ο παρών νόμος δεν θίγει υφιστάμενες διατάξεις και 
πρακτικές που αφορούν σε επαγγελματικές δραστηριό¬ 
τητες στο πλαίσιο των εκκλησιών, καθώς και οργανώσεων 
ή ενώσεων, η δεοντολογία των οποίων εδράζεται σε θρη¬ 
σκευτικές ή άλλες πεποιθήσεις. Αυτή η διαφορετική με¬ 
ταχείριση ασκείται τηρουμένων των γενικών αρχών του 
κοινοτικού δικαίου και δεν μπορεί να αιτιολογεί διάκριση 
η οποία βασίζεται σε άλλους λόγους. Δεν θίγεται επίσης 
το δικαίωμα των εκκλησιών ή άλλων δημόσιων ή ιδιωτικών 
οργανισμών, των οποίων η δεοντολογία εδράζεται σε 
θρησκευτικές ή άλλες πεποιθήσεις, να απαιτούν από τα 
πρόσωπα που εργάζονται για λογαριασμό τους συμπερι¬ 
φορά καλής πίστης και συμμόρφωσης προς τη δεοντολο¬ 
γία τους. 

Άρθρο 10 

Εύλογες προσαρμογές για 
τα άτομα με αναπηρία 

Για την τήρηση της αρχής της ίσης μεταχείρισης έναντι 
ατόμων με αναπηρία, ο εργοδότης υποχρεώνεται στη λή¬ 
ψη όλων των ενδεδειγμένων κατά περίπτωση μέτρων, 
προκειμένου τα άτομα αυτά να έχουν δυνατότητα πρό¬ 
σβασης σε θέση εργασίας, να ασκούν αυτήν και να εξε¬ 
λίσσονται, καθώς και δυνατότητα συμμετοχής στην επαγ¬ 
γελματική κατάρτιση, εφόσοντα μέτρα αυτά δεν συνεπά¬ 
γονται δυσανάλογη επιβάρυνση για τον εργοδότη. Δεν 
θεωρείται δυσανάλογη η επιβάρυνση, όταν αντισταθμίζε¬ 
ται από μέτρα προστασίας που λαμβάνονται στο πλαίσιο 
άσκησης της πολιτικής υπέρ των ατόμων με αναπηρία. 

Άρθρο 11 

Δικαιολογημένη διαφορετική 
μεταχείριση λόγω ηλικίας 

1. Κατά παρέκκλιση του άρθρου 7 παρ. 1 δεν συνιστά 
διάκριση η διαφορετική μεταχείριση λόγω ηλικίας, εφό¬ 
σον η μεταχείριση αυτή προβλέπεται στο νόμο προς εξυ¬ 
πηρέτηση σκοπών της πολιτικής της απασχόλησης, της 
αγοράς εργασίας και της επαγγελματικής κατάρτισης, τα 
δε μέσα επίτευξης των σκοπών αυτών είναι πρόσφορα και 
αναγκαία. 

Αυτή η διαφορετική μεταχείριση μπορεί ιδίως να περι¬ 
λαμβάνει: 

α) την καθιέρωση ειδικών συνθηκών τόσο για την πρό¬ 
σβαση στην απασχόληση και την επαγγελματική κατάρτι¬ 
ση, όσο για την απασχόληση και εργασία, συμπεριλαμβα¬ 
νομένων των όρων απόλυσης και αμοιβής, για τους νέ¬ 
ους, τους ηλικιωμένους και τους εργαζομένους που 
συντηρούν άλλα πρόσωπα, προκειμένου να ευνοείται η 
επαγγελματική τους ένταξη ή να εξασφαλίζεται η προ¬ 
στασία τους, 


β) τον καθορισμό ελάχιστων ορίων ηλικίας, επαγγελμα¬ 
τικής εμπειρίας ή αρχαιότητας στην απασχόληση για την 
πρόσβαση σε αυτήν ή σε ορισμένα πλεονεκτήματα που 
συνδέονται με την απασχόληση, 

γ) τον καθορισμό ανώτατου ορίου ηλικίας για την πρό¬ 
σληψη, με βάση την απαιτούμενη κατάρτιση για τη συ¬ 
γκεκριμένη θέση εργασίας ή την ανάγκη εύλογης περιό¬ 
δου απασχόλησης πριν από τη συνταξιοδότηση. 

2. Κατά παρέκκλιση του άρθρου 7, δεν συνιστά διάκριση 
λόγω ηλικίας, όσον αφορά στα επαγγελματικά συστήματα 
κοινωνικής ασφάλισης, ο καθορισμός ηλικίας για την έντα¬ 
ξη ή την αποδοχή, σε παροχές συνταξιοδότησης ή αναπη¬ 
ρίας, συμπεριλαμβανομένου και του καθορισμού για τα 
καθεστώτα αυτά διαφορετικού ορίου ηλικίας για εργαζό¬ 
μενους ή για ομάδες ή κατηγορίες εργαζομένων και της 
χρήσης στο πλαίσιο των συστημάτων αυτών κριτηρίων 
ηλικίας στους αναλογιστικούς υπολογισμούς, υπό τον 
όρο ότι αυτό δεν καταλήγει σε διακρίσεις λόγω φύλου. 

Άρθρο 12 

Θετική δράση και ειδικά μέτρα 

1. Δεν συνιστά διάκριση η λήψη ή η διατήρηση ειδικών 
μέτρων με σκοπό την πρόληψη ή την αντιστάθμιση μειο¬ 
νεκτημάτων, λόγω θρησκευτικών ή άλλων πεποιθήσεων, 
αναπηρίας, ηλικίας ή γενετήσιου προσανατολισμού. 

2. Δεν συνιστά διάκριση, όσον αφορά στα άτομα με ανα¬ 
πηρία, η θέσπιση ή η διατήρηση διατάξεων που αφορούν 
στην προστασία της υγείας και της ασφάλειας στο χώρο 
εργασίας ή μέτρων που αποβλέπουν στη δημιουργία ή τη 
διατήρηση προϋποθέσεων ή διευκολύνσεων για τη δια¬ 
φύλαξη ή την ενθάρρυνση της ένταξής τους στην απα¬ 
σχόληση και την εργασία. 

ΚΕΦΑΛΑΙΟ ΤΕΤΑΡΤΟ 
ΠΡΟΣΤΑΣΙΑ 

Άρθρο 13 

Παροχή προστασίας 

1. Σε περίπτωση μη τήρησης της αρχής της ίσης μετα¬ 
χείρισης στο πλαίσιο διοικητικής δράσης, παρέχεται στον 
βλαπτόμενο, πέραν της δικαστικής προστασίας, προστα¬ 
σία και κατά τα άρθρα 24 έως και 27 του Κώδικα Διοικητι¬ 
κής Διαδικασίας (ν. 2690/1999 ΦΕΚ 45 Α'). 

2. Η λήξη της σχέσης, στο πλαίσιο της οποίας συντελέ- 
στηκε η προσβολή, δεν αποκλείει την προστασία από πα¬ 
ραβίαση της αρχής της ίσης μεταχείρισης. 

3. Νομικά πρόσωπα τα οποία έχουν σκοπό τη διασφάλι¬ 
ση της τήρησης της αρχής της ίσης μεταχείρισης ανε¬ 
ξαρτήτως φυλετικής ή εθνοτικής καταγωγής, θρησκευτι¬ 
κών ή άλλων πεποιθήσεων, αναπηρίας, ηλικίας ή γενετή¬ 
σιου προσανατολισμού μπορούν να αντιπροσωπεύουν 
τον βλαπτόμενο ενώπιον των δικαστηρίων και να τον εκ¬ 
προσωπούν ενώπιον οποιοσδήποτε διοικητικής αρχής ή 
διοικητικού οργάνου, εφόσον προηγουμένως παρασχε¬ 
θεί η συναίνεσή του με συμβολαιογραφικό έγγραφο ή 
ιδιωτικό έγγραφο, το οποίο θα φέρει θεώρηση του γνησί¬ 
ου της υπογραφής. 

Άρθρο 14 
Βάρος αποδείξεως 

1. Όταν ο βλαπτόμενος προβάλλει ότι δεν τηρήθηκε η 
αρχή της ίσης μεταχείρισης και αποδεικνύει ενώπιον δι- 

καστηρίου ή αρμόδιας διοικητικής αρχής πραγματικά γε¬ 
γονότα από τα οποία μπορεί να συναχθεί άμεση ή έμμεση 
διάκριση, το αντίδικο μέρος φέρει το βάρος να αποδείξει 
στο δικαστήριο, ή η διοικητική αρχή να θεμελιώσει, ότι δεν 
συνέτρεξαν περιστάσεις που συνιστούν παραβίαση της 
αρχής αυτής. 

2. Η ρύθμιση της ανωτέρω παραγράφου δεν ισχύει στην 
ποινική δίκη. 

3. Η ρύθμιση της παραγράφου 1 ισχύει και στην περί¬ 
πτωση της παραγράφου 1 του προηγούμενου άρθρου. 

Άρθρο 15 

Προστασία έναντι αντιμέτρων 

Η κατά το άρθρο 13 προστασία καταλαμβάνει και από¬ 
λυση ή δυσμενή, εν γένει, μεταχείριση προσώπου, η 
οποία εκδηλώνεται ως αντίμετρο σε καταγγελία ή αίτημα 
παροχής έννομης προστασίας, για τη διασφάλιση τήρη¬ 
σης της αρχής της ίσης μεταχείρισης. 

Άρθρο 16 
Ποινικές κυρώσεις 

1. Όποιος παραβιάζει την κατά τον παρόντα νόμο απα¬ 
γόρευση της διακριτικής μεταχείρισης για λόγους εθνο- 
τικής ή φυλετικής καταγωγής ή θρησκευτικών ή άλλων 
πεποιθήσεων, αναπηρίας, ηλικίας ή γενετήσιου προσανα¬ 
τολισμού, κατά τη συναλλακτική διάθεση αγαθών ή προ¬ 
σφορά υπηρεσιών στο κοινό τιμωρείται με φυλάκιση έξι 
(6) μηνών μέχρι τριών (3) ετών και με χρηματική ποινή χι- 
λίων (1.000) έως πέντε χιλιάδων (5.000) ευρώ. 

2. Το άρθρο 3του ν. 927/1979 (ΦΕΚ139 Α') καταργείται. 

Άρθρο 17 

Διοικητικές κυρώσεις 

Η παραβίαση της κατά τον παρόντα νόμο απαγόρευσης 
της διακριτικής μεταχείρισης από πρόσωπο που ενεργεί 
ως εργοδότης, κατά τη σύναψη ή άρνηση σύναψης εργα¬ 
σιακής σχέσης ή στη διάρκεια, λειτουργία, εξέλιξη ή λύση 
αυτής, συνιστά παραβίαση της εργατικής νομοθεσίας και 
κατά την έννοια του άρθρου 16 παράγραφος 1 εδάφιο Α' 
του ν. 2639/1998/ΦΕΚ 205 Α'), όπως ισχύει, για την οποία 
επιβάλλεται το προβλεπόμενο από αυτήν τη διάταξη πρό¬ 
στιμο. 

ΚΕΦΑΛΑΙΟ ΠΕΜΠΤΟ 
ΠΡΟΩΘΗΣΗ ΤΗΣ ΙΣΗΣ ΜΕΤΑΧΕΙΡΙΣΗΣ 

Άρθρο 18 

Κοινωνικός διάλογος 

Η Οικονομική και Κοινωνική Επιτροπή του ν. 2232/1994 
(ΦΕΚ 140 Α'), στο πλαίσιο της αποστολής της για τη διε¬ 
ξαγωγή κοινωνικού διαλόγου για τη γενική πολιτική της 
Χώρας και για θέματα κοινωνικής πολιτικής: 

α. Συντάσσει ετήσια έκθεση, η οποία καταγράφει τις 
εξελίξεις ως προς την εφαρμογή του παρόντος νόμου, με 
ιδιαίτερη αναφορά στους χώρους εργασίας. 

β. Απευθύνει προτάσεις στην Κυβέρνηση και τους κοι¬ 
νωνικούς εταίρους για την προώθηση των αρχώντης ίσης 
μεταχείρισης, καθώς και τη λήψη μέτρων κατά των δια¬ 
κρίσεων. 

γ. Ενθαρρύνει το διάλογο με αντιπροσωπευτικές οργα¬ 
νώσεις και εν γένει με μη κυβερνητικές οργανώσεις, οι 
οποίες έχουν ως καταστατικό σκοπό την καταπολέμηση 


των διακρίσεων για λόγους φυλετικής ή εθνοτικής κατα¬ 
γωγής, θρησκευτικών ή άλλων πεποιθήσεων, αναπηρίας, 
ηλικίας ή γενετήσιου προσανατολισμού. 

δ. Μεριμνά για την ευρύτερη δημοσιότητα της σχετικής 
νομοθεσίας και των μέτρων, που λαμβάνονται σε εθνικό ή 
τοπικό επίπεδο, για την προώθηση των σκοπών του πα¬ 
ρόντος νόμου. 

Άρθρο 19 

Φορείς προώθησης της αρχής της ίσης μεταχείρισης 

1. Φορέας προώθησης της αρχής της ίσης μεταχείρι¬ 
σης στις περιπτώσεις που αυτή παραβιάζεται από δημό¬ 
σιες υπηρεσίες είναι ο Συνήγορος του Πολίτη. Ως δημό¬ 
σιες υπηρεσίες νοούνται οι αναφερόμενες στο πρώτο 
εδάφιο του άρθρου 3 του ν. 3094/2003 (ΦΕΚ 10 Α'). 

2. Φορέας προώθησης της αρχής της ίσης μεταχείρι¬ 
σης στις περιπτώσεις που αυτή παραβιάζεται από φυσικά 
ή νομικά πρόσωπα πέραν εκείνων που αναφέρονται στην 
πρώτη παράγραφο, και με την επιφύλαξη της επόμενης 
παραγράφου, είναι η συνιστώμενη με το άρθρο 21 Επι¬ 
τροπή Ίσης Μεταχείρισης. 

3. Στοντομέα απασχόλησης και εργασίας, φορέας προ¬ 
ώθησης της αρχής της ίσης μεταχείρισης στις περιπτώ¬ 
σεις που αυτή παραβιάζεται από φυσικά ή νομικά πρόσω¬ 
πα πέραν εκείνων που αναφέρονται στην πρώτη παρά¬ 
γραφο είναι το Σώμα Επιθεώρησης Εργασίας (Σ.ΕΠ.Ε.). 
Κατά την άσκηση των αρμοδιοτήτων του Σ.ΕΠ.Ε., ως φο¬ 
ρέα προώθησης της αρχής της ίσης μεταχείρισης, εφαρ¬ 
μόζεται συμπληρωματικώςτο άρθρο 22 του παρόντος νό¬ 
μου. Το Σ.ΕΠ.Ε., σε ειδικό κεφάλαιο της ετήσιας έκθεσης 
πεπραγμένων που δημοσιεύει, αναφέρεται στην εφαρμο¬ 
γή και προώθηση της ίσης μεταχείρισης στον τομέα της 
εργασίας και της απασχόλησης. 

4. Συνιστώνται στο Τμήμα Ισότητας Ευκαιριώντης Διεύ¬ 
θυνσης Κοινωνικής Προστασίας του Υπουργείου Απα¬ 
σχόλησης και Κοινωνικής Προστασίας πέντε (5) θέσεις 
μόνιμου προσωπικού του κλάδου ΠΕ Διοικητικού - Οικο¬ 
νομικού για την επιστημονική υποβοήθηση του Σώματος 
Επιθεώρησης Εργασίας, την εξέταση καταγγελιών για 
παράβαση της αρχής της ίσης μεταχείρισης, τη διενέρ¬ 
γεια προσπάθειας συμφιλίωσης, τη σύνταξη και υποβολή 
στο Σ.ΕΠ.Ε. πορίσματος σε περίπτωση αποτυχίας της 
συμφιλιωτικής δράσης, καθώς και την πληροφόρηση και 
ευαισθητοποίηση εν γένει με στόχο την κοινωνική σύ¬ 
γκλιση. Με την προκήρυξη πλήρωσης των θέσεων μπο¬ 
ρούν να καθορισθούν ειδικότερα προσόντα διορισμού. 

Άρθρο 20 

1. Το δεύτερο εδάφιο της πρώτης παραγράφου του άρ¬ 
θρου 1 του ν. 3094/2003 αντικαθίσταται ως εξής: 

«Ο Συνήγορος του Πολίτη έχει επίσης ως αποστολή του 
την προάσπιση και προαγωγή των συ μφερόντων του παι¬ 
διού, καθώς και την προώθηση της αρχής της ίσης μετα¬ 
χείρισης όλων των προσώπων χωρίς διάκριση λόγω φυ¬ 
λετικής ή εθνοτικής καταγωγής, θρησκευτικών ή άλλων 
πεποιθήσεων, ηλικίας, αναπηρίας ή γενετήσιου προσανα¬ 
τολισμού.» 

2. Το τελευταίο εδάφιο της δεύτερης παραγράφου του 
άρθρου 3 του ν. 3094/2003 αντικαθίσταται ως εξής: 

«Δεν υπάγονται επίσης στην αρμοδιότητά του θέματα 

που αφορούν την υπηρεσιακή κατάσταση του προσωπι¬ 
κού των δημοσίων υπηρεσιών, με εξαίρεση τις περιπτώ¬ 
σεις που ο Συνήγορος του Πολίτη ενεργεί ως φορέας 
προώθησης της αρχής της ίσης μεταχείρισης ανεξαρτή¬ 
τως φυλετικής ή εθνοτικής καταγωγής, θρησκευτικών ή 
άλλων πεποιθήσεων, ηλικίας, αναπηρίας ή γενετήσιου 
προσανατολισμού.» 

3. Στην παράγραφο 5 του άρθρου 3 του ν. 3094/2003 
προστίθεται τελευταίο εδάφιο, που έχει ως εξής: 

«Ο Συνήγορος του Πολίτη διενεργεί έρευνες και δημο¬ 
σιεύει ειδικές εκθέσεις για την εφαρμογή και την προώθη¬ 
ση της ίσης μεταχείρισης χωρίς διάκριση λόγω φυλετικής 
ή εθνοτικής καταγωγής, θρησκευτικών ή άλλων πεποιθή¬ 
σεων, ηλικίας, αναπηρίας ή γενετήσιου προσανατολι¬ 
σμού.» 

Άρθρο 21 

Σύσταση Επιτροπής Ίσης Μεταχείρισης 

1. Συνιστάται στο Υπουργείο Δικαιοσύνης Επιτροπή 
Ίσης Μεταχείρισης, η οποία υπάγεται απευθείας στον 
Υπουργό Δικαιοσύνης. 

2. Η Επιτροπή απαρτίζεται από τον Γενικό Γραμματέα 
του Υπουργείου Δικαιοσύνης ωςπρόεδρο, τέσσερατακτι- 
κά μέλη και δύο αναπληρωματικά. Η Επιτροπή συγκροτεί¬ 
ται με απόφαση του Υπουργού Δικαιοσύνης. Ως μέλη της 
Επιτροπής επιλέγονται πρόσωπα που διαθέτουν υψηλή 
επιστημονική κατάρτιση ή επαγγελματική εμπειρία, ιδίως 
σε τομείς που έχουν σχέση με την αποστολή της Επιτρο¬ 
πής. Η θητεία των μελών είναι τριετής και μπορεί να ανα¬ 
νεώνεται. Η θητεία των μελών παρατείνεται αυτοδικαίως 
έως το διορισμό νέων, όχι όμως πέραντωντριών (3) μηνών 
από την ημερομηνία που έληξε. Σε περίπτωση που, κατά 
τη διάρκεια της θητείας του, μέλος της Επιτροπής απωλέ- 
σει την ιδιότητά του, για το υπόλοιπο της θητείας διορίζε¬ 
ται νέο μέλος. Χρέη γραμματέα ασκεί υπάλληλος της κα¬ 
τά το άρθρο 23 Υπηρεσίας Ίσης Μεταχείρισης. 

3. Η Επιτροπή συνέρχεται τακτικά τουλάχιστον μία φο¬ 
ρά το μήνα και εκτάκτως όποτε συγκληθεί από τον πρόε¬ 
δρο ή ζητηθεί η σύγκλησή της από δύο τουλάχιστον μέλη. 
Η Επιτροπή συνεδριάζει νομίμως εφόσον μετέχουν του¬ 
λάχιστον τρία μέλη συμπεριλαμβανομένου και του προέ¬ 
δρου. Τα θέματα της ημερήσιας διάταξης καθορίζει ο 
πρόεδρος, η δε εισήγηση γίνεται από τον πρόεδρο ή το 
μέλος της Επιτροπής που ο πρόεδρος ορίζει. 

4. Στον πρόεδρο, τα μέλη και τον γραμματέα της Επι¬ 
τροπής καταβάλλεται μηνιαία αποζημίωση, το ύψος της 
οποίας καθορίζεται με απόφαση των Υπουργών Οικονο¬ 
μίας και Οικονομικών και Δικαιοσύνης. 

5. Τα μέλη της Επιτροπής σε περίπτωση που ενάγονται 
για πράξεις ή παραλείψεις κατά την άσκηση των καθηκό¬ 
ντων τους μπορούν να παρίστανται ενώπιον των δικαστη¬ 
ρίων με μέλη του Νομικού Συμβουλίου του Κράτους. 

Άρθρο 22 

Αρμοδιότητες της Επιτροπής Ίσης Μεταχείρισης 

1. Η Επιτροπή Ίσης Μεταχείρισης έχει ως αρμοδιότη¬ 
τες: 

α) να εποπτεύει την προσπάθεια συμφιλίωσης σε περί¬ 
πτωση καταγγελίας για παράβαση της αρχής της ίσης με¬ 
ταχείρισης, 

β) να διατυπώνει πόρισμα σε περίπτωση που αποτυγχά¬ 


νει η συμφιλιωτική δράση. Εάν πιθανολογείται η τέλεση 
αξιόποινης πράξης, το πόρισμα διαβιβάζεται στον Εισαγ¬ 
γελέα Πλημμελειοδικών, 

γ) να διατυπώνει γνώμη, αυτεπαγγέλτως ή κατόπιν ερω¬ 
τήματος του Υπουργού Δικαιοσύνης ή αρχής στο πλαίσιο 
αρμοδιότητας της οποίας εμπίπτει παράβαση της αρχής 
της ίσης μεταχείρισης, ως προς την ερμηνεία διατάξεων 
του παρόντος νόμου, 

δ) να συντάσσει εκθέσεις για την εφαρμογή και προώ¬ 
θηση της αρχής της ίσης μεταχείρισης. 

2. Για την άσκηση των αρμοδιοτήτων της η Επιτροπή 
μπορεί να διενεργεί εξέταση και έρευνα, να εξετάζει μάρ¬ 
τυρες και να ζητά από κάθε δημόσια αρχή και ιδιώτη την 
παροχή πληροφοριών και εγγράφων. Κάθε δημόσια αρχή 
ή ιδιώτης έχει υποχρέωση να ανταποκρίνεται χωρίς κα¬ 
θυστέρηση στο αίτημα της Επιτροπής. Η Επιτροπή ή ο 
πρόεδρός της μπορεί να αναθέτει σε μέλος της τη διε¬ 
νέργεια της εν λόγω έρευνας. 

3. Ο πρόεδρος της Επιτροπής αναθέτει, για συγκεκρι¬ 
μένη κάθε φορά περίπτωση, σε πρόσωπο που υπηρετεί 
στην υπηρεσία του επόμενου άρθρου, τη διενέργεια προ¬ 
σπάθειας συμφιλίωσης μεταξύ των μερών σε περίπτωση 
καταγγελίας για παράβαση της αρχής της ίσης μεταχεί¬ 
ρισης και τη σύνταξη του προβλεπόμενου στην παράγρα¬ 
φο 1 στοιχείο β' πορίσματος, παρέχει τις αναγκαίες υπο¬ 
δείξεις και ασκεί τον απαραίτητο έλεγχο. 

Άρθρο 23 

Υπηρεσία Ίσης Μεταχείρισης 

1. Συνιστάται στην Κεντρική Υπηρεσία του Υπουργείου 
Δικαιοσύνης Υπηρεσία Ίσης Μεταχείρισης σε επίπεδο τμή¬ 
ματος, το οποίο υπάγεται στη Διεύθυνση Νομοθετικού Συ¬ 
ντονισμού και Ειδικών Διεθνών Νομικών Σχέσεων για την 
εξέταση των καταγγελιών για παράβαση της αρχής της 
ίσης μεταχείρισης, τη διενέργεια προσπάθειας συμφιλίω¬ 
σης, τη σύνταξη και υποβολή στην Επιτροπή Ίσης Μετα¬ 
χείρισης πορίσματος σε περίπτωση αποτυχίας της συμφι¬ 
λιωτικής δράσης και τη γραμματειακή και επιστημονική 
υποβοήθηση της Επιτροπής. Της υπηρεσίας προΐσταται 
υπάλληλος του κλάδου ΠΕ Διοικητικού - Οικονομικού. 

2. Γιατην επίτευξη του έργου της η Υπηρεσία Ίσης Με¬ 
ταχείρισης στελεχώνεται με ειδικό επιστημονικό και διοι¬ 
κητικό προσωπικό του Υπουργείου Δικαιοσύνης. 

Άρθρο 24 
Λοιπές διατάξεις 

1. Με απόφαση του Υπουργού Δικαιοσύνης καθορίζεται 
κάθε άλλη αναγκαία λεπτομέρεια για την οργάνωση, συ¬ 
γκρότηση και λειτουργία της Επιτροπής. 

2. Οι αναγκαίες πιστώσεις για τη λειτουργία της Επι¬ 
τροπής εγγράφονται στον προϋπολογισμό του Υπουρ¬ 
γείου Δικαιοσύνης. 

ΚΕΦΑΛΑΙΟ ΕΚΤΟ 
ΤΕΛΙΚΕΣ ΔΙΑΤΑΞΕΙΣ 

Άρθρο 25 

Ο παρών νόμος δεν θίγει ευνοϊκότερες διατάξεις σχετι¬ 
κές με την προώθηση και τήρηση της αρχής της ίσης με¬ 
ταχείρισης και δεν αποτελεί λόγο μείωσης του υφιστάμε¬ 
νου επιπέδου παρεχόμενης προστασίας. 

Άρθρο 26 

Με την έναρξη ισχύος του νόμου αυτού καταργείται κά¬ 
θε νομοθετική και κανονιστική διάταξη και καθίσταται άκυ¬ 
ρη κάθε διάταξη που περιλαμβάνεται σε ατομική ή συλλο¬ 
γική σύμβαση, γενικούς όρους συναλλαγών, εσωτερικούς 
κανονισμούς επιχειρήσεων, καταστατικά κερδοσκοπικών 
ή μη οργανώσεων, ανεξάρτητων επαγγελματικών οργα¬ 
νώσεων και συνδικαλιστικών οργανώσεων των εργαζομέ¬ 
νων και των εργοδοτών, η οποία είναι αντίθετη προς την, 
κατά τον παρόντα νόμο, αρχή της ίσης μεταχείρισης. 

Άρθρο 27 

Με προεδρικό διάταγμα, το οποίο εκδίδεται μετά από 
πρόταση του Υπουργού Οικονομίας και Οικονομικών, του 
Υπουργού Απασχόλησης και Κοινωνικής Προστασίας και 
του Υπουργού Δικαιοσύνης, μπορεί να επεκταθεί η προ¬ 
στασία που παρέχεται κατά τον παρόντα νόμο για διακρί¬ 
σεις λόγω θρησκευτικών ή άλλων πεποιθήσεων, αναπη¬ 
ρίας, ηλικίας ή γενετήσιου προσανατολισμού και πέραν 
των τομέων εργασίας και απασχόλησης. 

Άρθρο 28 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως. 


Παραγγέλλομετη δημοσίευσητου παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 26 Ιανουάριου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Π. ΠΑΥΛΟΠΟΥΛΟΣ 

ΑΝΑΠΤΥΞΗΣ 

Δ. ΣΙΟΥΦΑΣ 

ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΠΑΝΑΓΙΩΤΟΠΟΥΛΟΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Μ. ΓΙΑΝΝΑΚΟΥ 

ΥΓΕΙΑΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Ν. ΚΑΚΛΑΜΑΝΗΣ 


ΔΙΚΑΙΟΣΥΝΗΣ 

Α. ΠΑΠΑΛΗΓΟΥΡΑΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 26 Ιανουάριου 2005 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙπίΙρ: νννννν.θ Ι.ρτ - β ιτοί I: ννθβηη35ΐθΓ @ Θ1.0Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 Θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοηι και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-τοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ίηΐθτηθΐ 

ΗΜρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηίβΓηβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 Θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτηθΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

ί Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























